
Σύσταση Οικονομικής και Κοινωνικής Επιτροπής και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο 1 

Σύσταση - αρμοδιότητες 

1. Συνιστάται Οικονομική και Κοινωνική Επιτροπή 
(Ο.Κ.Ε.), η οποία αποτελεί νομικό πρόσωπο ιδιωτικού 
δικαίου με επωνυμία Οικονομική και Κοινωνική Επιτροπή 
(Ο.Κ.Ε.) και έδρα την Αθήνα. 

2. Έργο της Ο.Κ.Ε. είναι η διατύπωση αιτιολογημένης 
γνώμης σε θέματα ιδιαίτερης σπουδαιότητας που σχε¬ 
τίζονται με τις εργασιακές σχέσεις, την κοινωνική α¬ 
σφάλιση, τα φορολογικά μέτρα, καθώς και με τη γενι¬ 
κότερη κοινωνικοοικονομική πολιτική, ιδίως σε θέματα 
περιφερειακής ανάπτυξης, επενδύσεων, εξαγωγών, 
προστασίας καταναλωτή και ανταγωνισμού. Στην έννοια 
των θεμάτων αυτών δεν περιλαμβάνεται ο Προϋπολο¬ 
γισμός. 

Στα παραπάνω θέματα η έκφραση γνώμης της Ο.Κ.Ε. 
είναι υποχρεωτική πριν από την ψήφιση αντίστοιχων 
τυπικών νόμων. 

3. Με πράξη του Υπουργικού Συμβουλίου, μετά από 
γνώμη της Ο.Κ.Ε., είναι δυνατόν να καθορισθούν και 
άλλα θέματα για τα οποία είναι υποχρεωτική η γνώμη 
της Ο.Κ.Ε.. 

4. Η Ο.Κ.Ε. μπορεί με δική της πρωτοβουλία να 
εκφράζει γνώμη και για άλλα γενικότερα θέματα κοι¬ 
νωνικοοικονομικής πολιτικής. Επίσης, μπορεί να εκφέρει 
γνώμη και για κάθε άλλο θέμα που, λόγω της σοβα- 
ρότητάς του, θα το ζητήσει ο αρμόδιος υπουργός. 

Άρθρο 2 

Διαδικασία άσκησης αρμοδιοτήτων 

1. Η γνώμη της Ο.Κ.Ε. ζητείται από το αρμόδιο κάθε 
φορά κυβερνητικό όργανο στο οποίο και διαβιβάζεται. 

2. Η Ο.Κ.Ε. διατυπώνει τη γνώμη της μέσα σε προ¬ 
θεσμία, η οποία δεν μπορεί να είναι μικρότερη των 
τριάντα (30) ημερών και μεγαλύτερη των σαράντα πέντε 
(45) ημερών από τη γνωστοποίηση σε αυτή του θέματος. 


Μετά την πάροδο της προθεσμίας των σαράντα πέντε 
(45) ημερών η έλλειψη σχετικής γνώμης δεν εμποδίζει 
τη λήψη σχετικής απόφασης. Σε εξαιρετικά επείγουσες 
περιπτώσεις η παραπάνω προθεσμία των σαράντα πέντε 
(45) ημερών μπορεί να συντμηθεί στις δεκαπέντε (15) 
ημέρες. 

3. Η γνώμη περιέχει ανάλυση του τιθέμενου θέματος, 
τις εκτιμήσεις και τις προτάσεις της Επιτροπής. 

4. Η Ο.Κ.Ε. για την τεκμηρίωση της γνώμης της μπο¬ 
ρεί να συνιστά ομάδες έρευνας από ειδικούς ή να 
χρησιμοποιεί εμπειρογνώμονες, καθώς και να συνερ¬ 
γάζεται απευθείας με τα αρμόδια υπουργεία ή τις επί 
μέρους υπηρεσίες τους, με τα νομικά πρόσωπα δημοσίου 
δικαίου, τους οργανισμούς τοπικής αυτοδιοίκησης, με 
δημόσιες επιχειρήσεις και δημόσιους οργανισμούς κοι¬ 
νής ωφελείας. Οι παραπάνω υπηρεσίες και φορείς 
υποχρεούνται να παρέχουν κάθε διαθέσιμη πληροφορία 
και κάθε στοιχείο που ζητείται για την τεκμηρίωση, 
εφόσον δεν θίγονται θέματα επιχειρηματικού απορρή¬ 
του. 

5. Εκπρόσωποι των παραπάνω φορέων, εφόσον κα¬ 
λούνται να αναπτύξουν προφορικώς τη γνώμη τους 
στις συνεδριάσεις της ολομέλειας η της εκτελεστικής 
επιτροπής, υποχρεούνται να προσέλθουν σε αυτές. 

6. Για την ολοκλήρωση των ερευνών και την τεκ¬ 
μηρίωση των προτάσεών της, η Ο.Κ.Ε. μπορεί να συ¬ 
νάπτει συμβάσεις με οποιονδήποτε τρίτο. 

Άρθρο 3 
Συγκρότηση 

1. Η Ο.Κ.Ε. αποτελείται από τον πρόεδρο και άλλα 
σαράντα οκτώ (48) μέλη, τα οπόία συνθέτουν τρεις 
ομάδες με ίσο αριθμό μελών. 

2. Από αυτές η πρώτη ομάδα εκπροσωπεί τους ερ¬ 
γοδότες, η δεύτερη τους εργαζομένους και η τρίτη 
λοιπές κατηγορίες. 

3. Τα μέλη της πρώτης ομάδας ορίζονται ανά τέσσερα 
(4) από το Σύνδεσμο Ελληνικών Βιομηχανιών (Σ.Ε.Β.), 
τη Γενική Συνομοσπονδία Επαγγελματιών, Βιοτεχνών, 
Εμπόρων Ελλάδος (Γ.Σ.Ε.Β.Ε.Ε.) και την Ένωση Εμπο¬ 
ρικών Συλλόγων Ελλάδος (Ε.Ε.Σ.Ε.), ανά ένα (1) από 
την Ένωσή-Ελληνικών Τραπεζών, την Πανελλήνια Ο¬ 
μοσπονδία Ξενοδόχων (Π.Ο.Ξ.), την Ένωση Ελλήνων 

Εφοπλιστών, το Σύνδεσμο Ανωνύμων Τεχνικών Εται¬ 
ρειών και Εταιρειών Περιορισμένης Ευθύνης (Σ.Α.Τ.Ε.). 

4. Στη δεύτερη ομάδα έντεκα (11) μέλη ορίζονται 
από τη Γενική Συνομοσπονδία Εργατών Ελλάδος 
(Γ.Σ.Ε.Ε.) και πέντε (5) από την Ανώτατη Διοίκηση 
Ενώσεων Δημοσίων Υπαλλήλων (Α.Δ.Ε.Δ.Υ.), επιλεγό¬ 
μενα κατά το δυνατόν από διαφορετικούς κλάδους. 

5. Στην τρίτη ομάδα τα μέλη ορίζονται: α) πέντε (5) 
από την Πανελλήνια Συνομοσπονδία Ενώσεων Γεωρ¬ 
γικών Συνεταιρισμών (ΠΑ.Σ.Ε.ΓΕ.Σ.) και δύο (2) από τη 
Γενική Συνομοσπονδία Αγροτικών Συλλόγων Ελλάδος 
(ΓΕ.Σ.Α.Σ.Ε.), β) ένα (1) μέλος που ασκεί ελευθέριο 
επάγγελμα από τη Συντονιστική Επιτροπή Δικηγόρων, 
τον Πανελλήνιο Ιατρικό Σύλλογο, το Τεχνικό Επιμελη¬ 
τήριο Ελλάδος, το Οικονομικό Επιμελητήριο Ελλάδος, 
το Γεωτεχνικό Επιμελητήριό Ελλάδος, γ) έναν (1) εκ¬ 
πρόσωπο των καταναλωτών και δ) τρία (3) μέλη από 
την Κεντρική Ένωση Δήμων'και Κοινοτήτων Ελλάδος. 

6. Με τον ίδιο τρόπο ορίζονται και τα αναπληρωτικά 
μέλη, εφόσον ο αντίστοιχος φορέας προτείνει και α¬ 
ναπληρωτικά μέλη. Τα τελευταία αναπληρώνουν τα τα- 
κπκά σε περίπτωση που κωλύονται ή εκλείψουν για 
οποιονδήποτε λόγο. Στην τελευταία περίπτωση η ανα- 
πλήρωση διαρκεί μέχρι να ορισθεί νέο τακτικό μέλος, 
η θητεία του οποίου λήγει με τη θητεία των υπόλοιπων 
μελών. 

7. Σε περίπτωση που προκύψει μετά την πρώτη συγ¬ 
κρότηση της Ο.Κ.Ε. αμφισβήτηση της αντιπροσωπευ- 
τικότητας μιας εκπροσωπούμενης οργάνωσης ή εκλείψει 
κάποια από αυτές αποφαίνεται η Ολομέλεια. 

Με εσωτερικό κανονισμό καθορίζονται οι όροι ανα¬ 
γνώρισης της αντιπροσωπευτικότητας μιας εκπροσω¬ 
πούμενης οργάνωσης. 

8. Η πρόταση των μελών από τους αρμόδιους φορείς 
γίνεται μέσα σε προθεσμία τριάντα (30) ημερών από 
τη σχετική προς τούτο πρόσκληση. Αν δεν γίνει πρόταση 
μέσα στην παραπάνω προθεσμία, η Επιτροπή συγκρο¬ 
τείται από όσα μέλη προτάθηκαν. Κατά την πρώτη 
συγκρότηση της Ο.Κ.Ε. σε σώμα την πρόσκληση απευ¬ 
θύνει ο Υπουργός Εθνικής Οικονομίας. Στη συνέχεια, 
η πρόσκληση αποστέλλεται από την Ο.Κ.Ε. τρεις (3) 
μήνες πριν από τη λήξη της θητείας της στους μετέ- 
χοντες φορείς. 

9. Η Ο.Κ.Ε. συγκροτείται σε σώμα με απόφαση του 
Υπουργού Εθνικής Οικονομίας, που δημοσιεύεται στην 
Εφημερίδα της Κυβερνήσεως. 

10. Η άσκηση των καθηκόντων όλων των μελών της 
Ο.Κ.Ε. δεν υπόκειται στους περιορισμούς για κατοχή 
δεύτερης θέσης και στους εν γένει περιορισμούς για 
το δημόσιο τομέα. 

11. Η θητεία των μελών της Ο.Κ.Ε. είναι τριετής, 
αρχίζει από την επομένη της δημοσιεύσεως της υπουρ¬ 
γικής απόφασης στην Εφημερίδα της Κυβερνήσεως και 
είναι ανανεώσιμη. Τα μέλη της όμως εξακολουθούν να 
ασκούν τα καθήκοντά τους μέχρι τη συγκρότηση της 
νέας Επιτροπής. 

Άρθρο 4 

Οργάνωση και λειτουργία 

1. Οργανα της Ο.Κ.Ε. είναι: η ολομέλεια, η εκτελεστική 
επιτροπή, ο πρόεδρος και οι τρεις (3) αντιπρόεδροι. 

2. Προαιρετικά όργανα είναι τα τμήματα της ολομέ¬ 
λειας. Η ολομέλεια μπορεί να συνιστά επιτροπές ερ¬ 
γασίας. Οι αρμοδιότητες, η συγκρότηση και η λειτουργία 


τμημάτων της ολομέλειας και των επιτροπών εργασίας 
καθορίζονται από τον εσωτερικό κανονισμό λειτουργίας. 

3. Η ολομέλεια είναι αρμόδια για τη διατύπωση της 
γνώμης, την έκδοση κανονισμών που αφορούν την 
οργάνωση ή τη λειτουργία της Ο.Κ.Ε., καθώς και για 
οποιοδήποτε άλλο θέμα που δεν έχει ανατεθεί σε άλλο 
όργανο. 

4. Η ολομέλεια μπορεί με πλειοψηφία των 2/3 των 
προταθέντων μελών της να αναθέτει την έκφραση 
γνώμης για ορισμένο θέμα στην Εκτελεστική Επιτροπή. 
Μπορεί, επίσης, με την ίδια πλειοψηφία να διαχωρίζει 
την Ο.Κ.Ε. σε τμήματα προσωρινά ή οριστικά με ανάλογη 
πάντα εκπροσώπηση των τριών ομάδων. 

5. Τα μέλη, κατά την άσκηση των καθηκόντων τους, 
ενεργούν με ανεξαρτησία γνώμης. 

6. Η ολομέλεια συνέρχεται υποχρεωτικά σε δύο συ¬ 
νεδριάσεις το χρόνο, μία φορά ανά εξάμηνο και οπο¬ 
τεδήποτε μετά από πρόσκληση του προέδρου. Η πρό¬ 
σκληση κοινοποιείται πέντε (5) ημέρες πριν από την 
ημέρα της συνεδρίασης. 

Οι συνεδριάσεις δεν είναι δημόσιες, εκτός αν η 
ολομέλεια κρίνει διαφορετικά. 

7. Η γνώμη της Ο.Κ.Ε. διαβιβάζεται στον Υπουργό 
Εθνικής Οικονομίας και στον κατά περίπτωση αρμόδιο 
υπουργό με όλα τα αναγκαία έγγραφα, στα οποία συ- 
μπεριλαμβάνονται και τα πρακτικά των συνεδριάσεων. 

Ο υπουργός προς τον οποίο διαβιβάστηκε η γνώμη 
της Ο.Κ.Ε. μπορεί να αναπέμψει τη γνώμη προκειμένου 
να συνεκτιμηθούν πρόσθετα στοιχεία. 

8. Για το σχηματισμό γνώμης, αν δεν ορίζεται δια¬ 
φορετικά, απαιτείται απαρτία του ημίσεος των προτα¬ 
θέντων μελών και πλειοψηφία των παρόντων, η οποία 
όμως δεν μπορεί να είναι μικρότερη από το 1/3 των 
προταθέντων μελών. Οι απόψεις της μειοψηφίας ανα- 
φέρονται στην απόφαση, εφόσον ουτές καλύπτουν το 
1/3 των παρόντων μελών και σε κάθε περίπτωση δέκα 
(10) τουλάχιστον μέλη. 

9. Η ψηφοφορία γίνεται με ανάταση της χειρός, εκτός 
αν ο πρόεδρος προκρίνει την ονομαστική ψηφοφορία. 

10. Η εκτελεστική επιτροπή αποτελείται από τον 
πρόεδρο, τους τρεις (3) αντιπροέδρους και από τρεις 
(3) εκπροσώπους από κάθε ομάδα που ορίζονται από 
τις αντίστοιχες ομάδες. Η θητεία των εκπροσώπων της 
εκτελεστικής επιτροπής είναι ετήσια, εκτός αν άλλως 
αποφασίσει η ολομέλεια. Με τον εσωτερικό κανονισμό 
λειτουργίας μπορεί ο αριθμός των μελών της εκτελε¬ 
στικής επιτροπής να οριστεί διαφορετικά. 

11. Η εκτελεστική επιτροπή μπορεί να συνέλθει στην 
πρώτη συνεδρίασή της ένα (1) μήνα μετά τη συγκρότηση 
της Ο.Κ.Ε. με όσα μέλη έχουν ορισθεί. 

12. Η εκτελεστική επιτροπή, αν δεν αποφασίζει άλλως 
η ολομέλεια, διαχειρίζεται τα τρέχοντα. θέματα της 
Ο.Κ.Ε., προβαίνει στη συλλογή πληροφοριών και στην 
προπαρασκευή των προτάσεων για τις γνώμες που 
εκφέρει η Ο.Κ.Ε., τις οποίες και υποβάλλει προς τελική 
ψήφιση στην ολομέλεια και καταρτίζει τα σχέδια κανο¬ 
νισμών. Για το σκοπό αυτόν συνιστά επιτροπή και ορίζει 
έναν κύριο εισηγητή και ενδεχομένως και συνεισηγητή 
που ανήκουν σε διαφορετική ομάδα. Μπορεί ακόμη να 
συνιστά, με σύμφωνη γνώμη του προέδρου, τις προ- 
βλεπόμενες από το άρθρο 2 ομάδες έρευνας ή να 
προτείνει τον ορισμό εμπειρογνώμονα. 

13. Για το σχηματισμό γνώμης απαιτείται απαρτία του 
ημίσεος των προταθέντων μελών και πλειοψηφία των 



παρόντων. Οι προτάσεις διαβιβάζονται στον πρόεδρο 
και κοινοποιούνται στα μέλη της ολομέλειας, που συ- 
γκαλείται για την τελική γνώμη. Εφόσον ψηφίζονται 
από εννέα (9) τουλάχιστον μέλη και δεν αντιλέγουν 
δέκα (10) τουλάχιστον μέλη της ολομέλειας, αποτελούν 

τελεστικής επιτροπής γίνεται από την ολομέλεια με 
μυστική ψηφοφορία. 

Άρθρο 6 

Γενικός γραμματέας 


τελική γνώμη της Ο.Κ.Ε.. Με τον εσωτερικό κανονισμό 
λειτουργίας τα θέματα αυτά μπορούν να ρυθμιστούν 
διαφορετικά. 

14. Η εκτελεστική επιτροπή συνέρχεται ύστερα από 
πρόσκληση του προέδρου, η οποία κοινοποιείται τρεις 
(3) ημέρες πριν από την ημέρα της συνεδρίασης. 

15. Στις συνεδριάσεις και τις συζητήσεις της ολομέ¬ 
λειας και της εκτελεστικής επιτροπής μπορούν να 
μετέχουν χωρίς ψήφο ο Υπουργός Εθνικής Οικονομίας, 
ο υπουργός που ύπέβαλε το ερώτημα ή πρόσωπα 
εξουσιοδοτούμενα από αυτούς, καθώς και κάθε άλλο 
μέλος της Κυβέρνησης, που η παρουσία του κρίνεται 
αναγκαία από τον Υπουργό Εθνικής Οικονομίας. 

16. Μπορεί, επίσης, με απόφαση του προέδρου να 
μετέχουν χωρίς ψήφο και τρίτα πρόσωπα, που η πα¬ 
ρουσία τους, λόγω των ειδικών γνώσεών τους, κρίνεται 
αναγκαία. 


1. Των υπηρεσιών της Ο.Κ.Ε. προΐσταται ο γενικός 
γραμματέας. 

2. Ο γενικός γραμματέας διορίζεται από τον Υπουργό 
Εθνικής Οικονομίας, μετά από πρόταση δύο υποψηφίων 
από την ολομέλεια. Η πρόταση γίνεται με πλειοψηφία 
των 2/3 των προταθέντων μελών. Μετά από τρεις 
άκαρπες ψηφοφορίες η πρόταση γίνεται με απλή ψη¬ 
φοφορία των προταθέντων μελών. 

3. Ο γενικός γραμματέας είναι ο ανώτατος υπάλληλος 
της Ο.Κ.Ε., επικουρεί τον πρόεδρο και τα λοιπά όργανα, 
ασκεί υπό την εποπτεία του προέδρου τη διεύθυνση 
των υπηρεσιών της Ο.Κ.Ε. και είναι υπεύθυνος για τη 
διεκπεραίωση των αποφάσεων που έχουν ληφθεί. 

4. Ο γενικός γραμματέας μετέχει στις συνεδριάσεις 
της ολομέλειας και της εκτελεστικής επιτροπής, χωρίς 
δικαίωμα ψήφου. 


17. Η παρουσία χωρίς ψήφο Βουλευτών, Ευρωβου¬ 
λευτών ή εκπροσώπων της δημόσιας διοίκησης ή δη¬ 
μόσιων οργανισμών καθορίζεται με τον εσωτερικό κα¬ 
νονισμό λειτουργίας. 

Άρθρο 5 

Πρόεδρος - Αντιπρόεδροι 

1. Ο πρόεδρος της Ο.Κ.Ε. επιλέγεται από προσωπι¬ 
κότητες αναγνωρισμένου κύρους και ορίζεται με από¬ 
φαση του Υπουργού Εθνικής Οικονομίας για μια τριετία 
κατόπιν πρότασης δύο υποψηφίων από την ολομέλεια 
της Ο.Κ.Ε.. Η πρόταση γίνεται με πλειοψηφία των 2/3 
του συνόλου των προταθέντων μελών. Μετά από τρεις 
άκαρπες ψηφοφορίες, η πρόταση για υποψήφιο πρόεδρο 
γίνεται με πλειοψηφία 3/5 των προταθέντων μελών. Ο 
Υπουργός ορίζει τον πρόεδρο σε προθεσμία τριάντα 
(30) ημερών από τη γνωστοποίηση σε αυτόν των υπο¬ 
ψηφίων προέδρων. Η ανάκληση του προέδρου γίνεται 
με πλειοψηφία 2/3 των προταθέντων μελών της Ο.Κ.Ε.. 

2. Για την πρόταση των δύο υποψηφίων προέδρων, 
η ολομέλεια συνέρχεται με πρωτοβουλία του Υπουργού 
Εθνικής Οικονομίας μέσα σε ένα (1) μήνα από τη 
συγκρότηση της Ο.Κ.Ε. σε σώμα. Για τη διεξαγωγή της 
ψηφοφορίας η ολομέλεια εκλέγει προσωρινό προεδρείο 
από τρία (3) μέλη που εκπροσωπούν τις τρεις ομάδες. 

3. Ο πρόεδρος εκπροσωπεί την Ο.Κ.Ε., έχει την 
ευθύνη της δράσης της Ο.Κ.Ε., διευθύνει τις συνεδριά¬ 
σεις της ολομέλειας και της εκτελεστικής επιτροπής, 
καθορίζει την ημερήσια διάταξη, λαμβάνοντας υπόψη 
τις αιτήσεις που διατυπώνουν τα μέλη και προβαίνει 
στη θεώρηση των πρακτικών. Η εγγραφή θεμάτων στην 
ημερήσια διάταξη της ολομέλειας που τη ζήτησαν δε¬ 
καέξι (16) τουλάχιστον μέλη είναι υποχρεωτική. 

4 Η Ο.Κ.Ε. έχει τρεις (3) αντιπροέδρους, τους οποί¬ 
ους εκλέγει η ολομέλεια για μια τριετία από τα μέλη 
των τριών ομάδων αντιστοίχως. 

5. Οι αντιπρόεδροι αντικαθιστούν και επικουρούν τον 
πρόεδρο, όπως ορίζει ο εσωτερικός κανονισμός λει¬ 
τουργίας. 

6. Η εκλογή αντιπροέδρων και των μελών της εκ- 


Άρθρο 7 
Πόροι 

Πόροι της Ο.Κ.Ε. είναι η επιχορήγηση από τον Προϋ¬ 
πολογισμό του Υπουργείου Εθνικής Οικονομίας, στον 
οποίο αναγράφεται ειδικός κωδικός αριθμός. Χρηματο¬ 
δοτήσεις από άλλες πηγές είναι δυνατές, εφόσον γίνουν 
αποδεκτές από την ολομέλεια της Ο.Κ.Ε.. Η διαχείριση 
της Ο.Κ.Ε. δεν υπάγεται στις διατάξεις του δημόσιου 
λογιστικού και του δημόσιου τομέα. Η ολομέλεια κα¬ 
ταρτίζει κάθε χρόνο τον προϋπολογισμό και εγκρίνει 
τον απολογισμό. 

Άρθρο 8 

Εξουσιοδοτικές διατάξεις 

1. Με προεδρικά διατάγματα, που εκδίδονται με πρό¬ 
ταση των Υπουργών Εθνικής Οικονομίας και Οικονο¬ 
μικών, έπειτα από γνώμη της ολομέλειας, καθορίζονται 
ο αριθμός των θέσεων του επιστημονικού και του 
διοικητικού προσωπικού της Ο.Κ.Ε., τα απαραίτητα προ¬ 
σόντα τους και ο αριθμός των προς κάλυψη θέσεων. 

2. Οι θέσεις επιστημονικού και διοικητικού προσωπικού 
είναι δυνατόν να καλύπτονται με αποσπάσεις υπαλλήλων 
από το δημόσιο τομέα, με απόφαση του Υπουργού 
Εθνικής Οικονομίας, ύστερα από πρόταση της Ο.Κ.Ε.. 

3. Η Ο.Κ.Ε. καταρτίζει κανονισμούς, που δημοσιεύονται 
με αποφάσεις των Υπουργών Εθνικής Οικονομίας και 
Οικονομικών και είναι οι εξής: 

α. Εσωτερικός κανονισμός λειτουργίας. 

β. Κανονισμός για τις προσλήψεις και την κατάσταση 
προσωπικού. 

γ. Κανονισμός προμηθειών, αμοιβών, αποζημίωσης 
μελών και προέδρου, λοιπών δαπανών και γενικής 
διαχείρισης πόρων. 

Για τον τελευταίο αυτόν κανονισμό απαιτείται έγκριση 
των Υπουργών Εθνικής Οικονομίας και Οικονομικών. 

4. Με τον εσωτερικό κανονισμό λειτουργίας καθορί¬ 
ζονται όλα τα θέματα, τα οποία με ρητή διάταξη ανα- 
φέρονται σε αυτόν, καθώς και κάθε άλλο θέμα σχετικό 
με τη λειτουργία της Ο.Κ.Ε., που δεν ρυθμίζεται από 
τις διατάξεις του παρόντος. Με τον κανονισμό αυτόν 
μπορεί να προβλεφθεί προεδρείο ως ολιγομελές όργανο 

διοίκησης. Μέχρι την έγκριση του εσωτερικού κανονι¬ 
σμού τα σχετικά με τη λειτουργία της Ο.Κ.Ε. θέματα 
ρυθμίζονται από την εκτελεστική επιτροπή, εκτός αν 
άλλως αποφασίσει η ολομέλεια. 

5. Η κατάρτιση των πρώτων κανονισμών γίνεται από 
επταμελή επιτροπή, αποτελούμενη από έναν εκπρό¬ 
σωπο του Σ.Ε.Β., της Γ.Σ.Ε.Β.Ε.Ε., της Ένωσης Εμπο¬ 
ρικών Συλλόγων Ελλάδος, της Α.Δ.Ε.Δ.Υ., της 
ΠΑ.Σ.Ε.ΓΕ.Σ. και δύο εκπροσώπους της Γ.Σ.Ε.Ε.. Η 
Επιτροπή μετά το πέρας του έργου της υποβάλλει τον 
κανονισμό στην ολομέλεια της Ο.Κ.Ε. προς ψήφιση. 

Άρθρο 9 

Στο ν. 528/1977 "Περί ιδρύσεως Ανωνύμου Εταιρίας 
υπό την επωνυμία "ΟΡΓΑΝΙΣΜΟΣ ΠΡΟΩΘΗΣΕΩΣ Ε¬ 
ΞΑΓΩΓΩΝ Α.Ε.", προστίθενται: 

1. Στην παράγραφο 3 του άρθρου 1, εδάφιο Θ': 

"Θ. Συμμετοχή σε εταιρίες: 

-Πρακτορείας εξαγωγικών επιχειρηματικών απαιτή-' 
σεων (εξαγωγικού ίασίοπης). 

-Θυγατρικές ΔΕΚΟ και εμπορικές εξαγωγικές εταιρίες 
(Εχροτί ΤΓ3όίη9 Οοητρβηιβε), που αποσκοπούν στην 
υποστήριξη της εξαγωγικής δραστηριότητας των ελ¬ 
ληνικών επιχειρήσεων. 

-Εταιρίες συνιστώμενες αποκλειστικά από εξαγωγι- 
κούς φορείς (Συνδέσμους, Επιμελητήρια κ.λπ.)" 

2. Στο άρθρο 2 προστίθεται παράγραφος με αριθμό 
4: 

"4. Διαχειριστικά πλεονάσματα του Ο.Π.Ε., κατόπιν 
αποφάσεως της Γενικής Συνελεύσεως του Ο.Π.Ε., δια¬ 
τίθενται για τους ακόλουθους σκοπούς: 

α. Δημιουργία αποθεματικού. 

β. Επενδύσεις. 

γ. Βελτίωση των όρων παροχής των προσφερόμενων 
υπηρεσιών. 

δ. Απόδοση στο Δημόσιο." 

3. Στο άρθρο 5 προστίθεται εδάφιο στ : 

στ. Αποφασίζει για τη διάθεση των διαχειριστικών 
πλεονασμάτων". 

4. Στο άρθρο 2 στην παράγραφο 1, προστίθεται 
εδάφιο: 

"Σύμφωνα με τις διατάξεις του άρθρου 23, παρ. 2 και 
παρ. 3, του ν. 2065/1992 (ΦΕΚ 113 Α ), το κεφάλαιο 
της εταιρίας, λόγω κεφαλοποιήσεως της διαφοράς α¬ 
ναπροσαρμογής ακινήτων, αυξάνεται κατά δέκα έξι 
εκατομμύρια εκατόν ενενήντα τρεις χιλιάδες είκοσι 
(16.193.020), εκδιδομένου προς τούτο, στο όνομα του 
Ελληνικού Δημοσίου, ισοδύναμου αναπαλλοτρίωτου τίτ¬ 
λου." . 

<.μ Άρθρο 10. 

Τροποποιείται η παράγραφος 3 του άρθρου 4 του 
ν. 1905/1990 ως ακολούθως: 

"3. Το καταβεβλημένο μετοχικό κεφάλαιο των ανω¬ 
νύμων εταιριών του εδαφίου β' της παραγράφου 1 του 
άρθρου αυτού δεν μπορεί να είναι μικρότερο από το 
ένα τέταρτο (1/4) του ελάχιστου μετοχικού κεφαλαίου 
που απαιτείται για τη σύσταση ανωνύμων τραπεζικών 
εταιρειών. Η καταβολή του παραπάνω κεφαλαίου απαι¬ 
τείται και για τη χορήγηση άδειας εγκατάστασης και 
λειτουργίας στην Ελλάδα αλλοδαπών εταιρειών πρα¬ 
κτορείας επιχειρηματικών απαιτήσεων τρίτων". 


Άρθρο 11 

Τροποποιούμε την παράγραφο 2 του άρθήου 20 του 
π.δ/τος 405/1991 ως ακολούθως: 

"2. Το Συμβούλιο Εξαγωγών αποσκοπεί στη μόνιμη 
και οργανική διασύνδεση των φορέων του Δημοσίου με 
τους συλλογικούς επιχειρηματικούς φορείς και οργα¬ 
νώσεις των παραγωγικών τάξεων της χώρας, προκει- 
μένου να αποτελέσει ένα επιτελικό όργανο υποβοήθη¬ 
σης της διαμόρφωσης της στρατηγικής των εξαγωγών 
και των διεθνών επενδύσεων της χώρας, καθώς και 
της διεθνούς οικονομικής πολιτικής από τους καθ' ύλην 
αρμόδιους φορείς της Πολιτείας, σε συνεργασία με τις 
οργανώσεις των παραγωγικών τάξεων. 

Αρμοδιότητες του Συμβουλίου Εξαγωγών είναι: 
α. η υποβοήθηση της διαμόρφωσης της διεθνούς 
οικονομικής πολιτικής της Κυβέρνησης από τους εκ¬ 
προσώπους των παραγωγικών τάξεων της χώρας, μέσω 
της έκφρασης των απόψεών τους για τις σχετικές 
στρατηγικές επιλογές και τα χρησιμοποιούμενα μέσα 
εφαρμογής τους, 

β. ο συντονισμός των δράσεων και ενεργειών μεταξύ 
των αρμόδιων δημόσιων και ιδιωτικών φορέων σε θέματα 
που αφορούν την προώθηση και υποστήριξη ελληνικών 
εξαγωγών και επενδύσεων στο εξωτερικό, 
γ. η υποβολή προτάσεων από τους εκπροσώπους 
των παραγωγικών τάξεων της χώρας για τη βελτίωση 
του θεσμικού πλαισίου και των διαδικασιών που διέπουν 
την πραγματοποίηση των ελληνικών εξαγωγών και των 
επενδύσεων στο εξωτερικό, 
δ. η επισήμανση των προβλημάτων που ανακύπτουν 
στην προώθηση των ελληνικών εξαγωγών και επενδύ¬ 
σεων στο εξωτερικό και υπόδειξη των κατάλληλων 
μέτρων για την αντιμετώπισή τους. 

Με απόφαση του Υπουργού Εθνικής Οικονομίας κα¬ 
θορίζονται η σύνθεση και τα όργανα του Συμβουλίου 
Εξαγωγών και ρυθμίζεται κάθε θέμα που αφορά την 
οργάνωση και λειτουργία του". 

Άρθρο 12 

Ισχύς του νόμου 

Ο νόμος αυτός ισχύει από τη δημοσίευσή του στην Εφημε¬ 
ρίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 29 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

ΕΡΓΑΣΙΑΣ 

I. ΣΚΟΥΛΑΡΙΚΗΣ 

θεωρήθηκε και τέθηκε η Μεγάλη Σφραγίδα του Κράτους 

Αθήνα, 31 Αυγούστου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

